Mercedes-Benzi C-klass

Mercedes-Benzi C-klass on Saksa keskklassi auto, mida autotootmisettevõte Mercedes-Benz Group AG (varasema nimega Daimler AG) on tootnud alates 1993. aastast. Selle eelkäija oli Mercedes-Benz 190 (W201) ning kuni 1997. aastani, kui tuli turule A-klass, oli tegu kõige väiksema Mercedes-Benzi sõiduautoga. Auto põhikonkurendid on BMW 3. seeria ja Audi A4, lisaks ka Alfa Romeo Giulia, Infiniti Q50, Jaguar XE, Lexus IS ja Volvo S60. 2014. aasta seisuga oli C-klassi autosid maailmas müüdud üle 8,5 miljoni eksemplari. C-klassi mudeleid on toodetud viis põlvkonda: W202, W203, W204, W205 ja W206. C-klassi nimetus võeti kasutusele 202-seeria kerega Mercedes-Benzide juures, mida toodeti aastatel 1993–2000. Saadaval olid sedaankerega ja universaalkerega C-klassi mudelid. Mootorivalik algas 1,8-liitrisest R4 bensiinimootorist tähisega C 180 ning võimsaim mudel oli C 36 AMG, mida esitleti Frankfurdi autonäitusel 1993. aasta septembris. Kuuesilindrilise neljaklapitehnikas 3,6-liitrise (3606 cm3) mootori võimsus oli 206 kW (280 hp) ning see oli AMG poolne edasiarendus 3,2-liitrisest mootorist. C 36 AMG tootmine algas 1994. aasta esimeses pooles. 1997. aasta Frankfurdi autonäitusel esitleti veelgi võimsamat W202, milleks oli C 43 AMG. Sellel oli 4,3-liitrine V8-bensiinimootori võimsus oli 306 hj (225 kW) ja auto tippkiirus 250 km/h. 202-seeria mudelid olid ka esimesed sõiduautod, millel Mercedes võttis 1997. aasta lõpus kasutusele ühisanumsissepritsega diiselmootorid, mis said mootoritähiseks CDI. Esimene mudel oli Mercedes-Benz C 220 CDI ning tegu oli maailmas esimese ühisanumsissepritset kasutava diiselmootoriga sõiduautoga. Mootori võimsus oli 92 kW (125 hj) ning tegu oli neljasilindrilise OM 611 tähistust kandva mootoriga. Pöördemoment 300 Nm saavutati juba 1800 p/min juures ning C 220 CDI oli tol ajal suurima pöördemomendiga mootor omas klassis selle töömahu juures. Turvalisuse poolest polnud aga tegu just parima sõidukiga ning Euro NCAP turvatestis pälvis esimese põlvkonna C-klass 1997. aastal vaid kaks tärni viiest. C 43 AMG C 220 Elegance Mercedes-Benzi C-klassi W203 kerega toodeti 2000–2007. Lisaks sedaanile ja universaalile oli saadaval ka SportCoupé nime kandev kaheukseline luukpära CL203. Kõige võimsam mudel oli C 55 AMG, mille 367 hj (270 kW) arendav mootor kiirendas C-klassi sedaani 0–100 km/h 4,7 sekundiga. C 220 CDI SportCoupé C 55 AMG Mercedes-Benzi C-klassi kerega W204 toodeti aastatel 2007–2014. Talle eelnes W203. Enamikus Euroopa riikides alustati W204 müüki 31. märtsil 2007. W204 C 63 AMG (2012) Seda mudelit toodetakse alates 2014. aastast ning selle kaal on eri versioonidel 70–100 kg eelkäijast väiksem. W205 on 9,5 cm pikem, 8 cm pikema teljevahega ning 4 cm laiem kui eelkäija. Mootorivalikus oli alguses kaks bensiinimootorit: 1,6-liitrine C 180 (156 hj) ja 2-liitrine C 200 (184 hj) ja üks diiselmootor: 2,1-liitrine C 220 Bluetec (170 hj) ning kõik mootorid vastavad Euro 6 saastenormile. Armatuurlaual troonib 8,4" ekraan. Hiljem on lisandus võimsamaid bensiini- ja diiselmootoreid, sealhulgas ka hübriid- ja AMG-versioonid. Mudelivaliku võimsaim ja kiireim C-klass on Mercedes-AMG toodetav C 63 S, millel on 4,0-liitrine 375 kW (510 hj) arendav kahe turboga V8-bensiinimootor, mille baashind oli Eestis 2020. aasta sügisel 87 216 eurot, ning soodsaim mudel on C 180 Sedaan, mis maksis 2020. aasta sügisel 38 784 eurot. Uusim C-klass mudelitähisega W206 jõudis tootmisse 2021. aastal, kuid juba 2020. aastal võis näha spioonifotodel uut C-klassi ringi sõitmas maskeeritud kujul. W206 arendusversioon W206 arendusversioon Välisdisainilt meenutab C-klassi auto sarnaselt eelmise põlvkonnaga suurimat S-klassi autot. Mootorivalikus on esialgse info kohaselt ainult neljasilindrilised 1,5- ja 2,0-liitrised bensiini- ja 2,0-liitrised diiselmootorid ning nende hübriidversioonid. "The first C-Class: the 202 series (1993 - 2000)". 25. märts 2011. "Ten years of CDI: Clean-burning, powerful and refined compression-ignition engines". 4. detsember 2007. "Official Mercedes Benz C Class 1997 safety rating".